CELEX: 52003XG1018(01)
Language: da
Date: 2003-09-22
Title: Rådets konklusioner af 22. september 2003 om styrkelse af den europæiske lægemiddelindustris konkurrenceevne

Avis juridique important

|

52003XG1018(01)

Rådets konklusioner af 22. september 2003 om styrkelse af den europæiske lægemiddelindustris konkurrenceevne  

EU-Tidende nr. C 250 af 18/10/2003 s. 0001 - 0002

Rådets konklusioneraf 22. september 2003om styrkelse af den europæiske lægemiddelindustris konkurrenceevne(2003/C 250/01)RÅDET FOR DEN EUROPÆISKE UNION,DER ANERKENDER, at den europæiske lægemiddelindustri spiller en vital rolle i både industri- og sundhedssektoren samt for den videnskabelige basis,UDTRYKKER TILFREDSHED MED det svar, Kommissionen i sin meddelelse "En stærkere europæisk lægemiddelindustri til gavn for patienterne"(1) giver på rapporten fra den højtstående G10-gruppe vedrørende innovation og tilvejebringelse af lægemidler,BEKRÆFTER, at der bør være balance mellem konkurrenceevnen og politikkerne på folkesundhedsområdet, samtidig med at Fællesskabets og medlemsstaternes kompetence respekteres fuldt ud,UNDERSTREGER, at den europæiske lægemiddelindustris konkurrenceevne bør styrkes i forhold til dens konkurrenter, især ved at gøre Europa mere attraktivt for den højteknologiske innovationsindustri og for opretholdelsen af en videnskabelig basis af høj kvalitet; dette bør ledsages af foranstaltninger, der letter udviklingen af konkurrencedygtige sektorer for generiske og ikke-receptpligtige lægemidler i EU,ERKENDER, at det kræver en indsats både på nationalt plan og EU-plan at lægge grunden til en holdbar forbedring af lægemiddelindustriens konkurrenceevne,BEMÆRKER, at det industrielle landskab i den europæiske lægemiddelsektor består af forbindelser, der supplerer hinanden indbyrdes, mellem store og små/mellemstore virksomheder overalt i Europas regioner, og UNDERSTREGER, at disse indbyrdes forbindelser bør udvikles og styrkes,FREMHÆVER betydningen af at tilskynde til nye og mere integrerede samarbejdsformer i Europa, bl.a. offentligt-private partnerskaber, mellem det offentlige, den akademiske verden, videnskabelige institutioner og selskaber inden for lægemiddelsektoren og den bioteknologiske sektor med det formål at forbedre og fremskynde overførslen af videnskabelig viden og adgangen til innovative lægemidler,UDTRYKKER TILFREDSHED MED- den benchmarkingproces, Kommissionen foreslår med hensyn til både sundhed og konkurrenceevne, som med tiden skal danne grundlag for den politiske beslutningstagning, og UNDERSTREGER i den sammenhæng, at der i forbindelse med indsamlingen af data bør tages behørigt hensyn til enhver ny udvikling, som f.eks. EU's udvidelse- konceptet bag de europæiske virtuelle sundhedsinstitutter, som Kommissionen skitserer, for at fremme klinisk og farmakologisk forskning samt lægemiddelforskning, herunder forskning i lægemidler med mindre markeder, ved at skabe forbindelse mellem centre vedrørende grundforskning og klinisk forskning i et europæisk ekspertisenet,OPFORDRER medlemsstaterne til- at deltage aktivt i gennemførelsen af de nøgleaktioner, der er nævnt i Kommissionens meddelelse, især benchmarking, ved at tilvejebringe passende oplysninger om lovgivningsmæssige og ikke-lovgivningsmæssige foranstaltninger, der kan berøre lægemiddelsektoren- at tage hensyn til Kommissionens forslag til gennemførelse af aktioner med hensyn til:a) konkurrence mellem godkendte lægemidler, som staten hverken køber eller giver tilskud tilb) hurtig markedsføring af lægemidler, efter at der er givet markedsføringstilladelse,OPFORDRER Kommissionen til- at indlede EU-omspændende overvejelser sammen med alle interesserede medlemsstater og stakeholders om forskellige metoder til prisfastsættelse og tilskud i forbindelse med lægemidler og undersøge rækkevidden af mere konkurrencedygtige og dynamiske markedsmekanismer, der sikrer patienter i hele EU en retfærdig og hurtig adgang til lægemidler med henblik på at øge integrationen af det europæiske marked på dette område, samtidig med at medlemsstaternes kompetencer og forskellene mellem deres sundhedssystemer respekteres fuldt ud, herunder en vurdering af den terapeutiske gevinst- regelmæssigt at aflægge rapport til Rådet om lægemiddelsektorens konkurrenceevne på grundlag af resultaterne af benchmarkingprocessen med hensyn til konkurrenceevne og folkesundhed og af oplysninger fra medlemsstaterne.(1) Dok. 11165/03 ECO 147 SAN 152 COMPET 38 IND 103 MI 167 RECH 119.